CELEX: 31989R0196
Language: el
Date: 1989-01-23 00:00:00
Title: Κανονισμός (ΕΟΚ) αριθ. 196/89 του Συμβουλίου της 23ης Ιανουαρίου 1989 περί παρατάσεως του κανονισμού (ΕΟΚ) αριθ. 3310/75 περί της γεωργίας του Μεγάλου Δουκάτου του Λουξεμβούργου

Avis juridique important

|

31989R0196

Κανονισμός (ΕΟΚ) αριθ. 196/89 του Συμβουλίου της 23ης Ιανουαρίου 1989 περί παρατάσεως του κανονισμού (ΕΟΚ) αριθ. 3310/75 περί της γεωργίας του Μεγάλου Δουκάτου του Λουξεμβούργου  

Επίσημη Εφημερίδα αριθ. L 025 της 28/01/1989 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 196/89 ΤΟΥ ΣΥΜΒΟΥΛΙΟΥ  της 23ης Ιανουαρίου 1989  περί παρατάσεως του κανονισμού (ΕΟΚ) αριθ. 3310/75 περί της γεωργίας του Μεγάλου Δουκάτου του Λουξεμβούργου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  το προσαρμοσμένο σ' αυτήν πρωτόκολλο του Μεγάλου Δουκάτου του Λουξεμβούργου,  τον κανονισμό (ΕΟΚ) αριθ. 3310/75 του Συμβουλίου της 16ης Δεκεμβρίου 1975 περί της γεωργίας του Μεγάλου Δουκάτου του Λουξεμβούργου (1), όπως τροποποιήθηκε τελευταία από τον κανονισμό (ΕΟΚ) αριθ. 4155/88 (2), και ιδίως το άρθρο 2 παράγραφος 2,  την πρόταση της Επιτροπής,  ότι, σύμφωνα με το άρθρο 1 παράγραφος 1 δεύτερο εδάφιο του πρωτοκόλλου περί του Μεγάλου Δουκάτου του Λουξεμβούργου, το Βέλγιο, το Λουξεμβούργο και οι Κάτω Χώρες εφαρμόζουν το καθεστώς που προβλέπεται στο άρθρο 6 τρίτο εδάφιο της συμβάσεως οικονομικής ενώσεως Βελγίου-Λουξεμβούργου της 25ης Ιουλίου 1921 · ότι η εφαρμογή του καθεστώτος αυτού παρατάθηκε τελευταία από τον κανονισμό (ΕΟΚ) αριθ. 4155/88· ότι το Συμβούλιο καλείται να αποφασίσει σε ποιο μέτρο πρέπει να διατηρηθούν, να τροποποιηθούν ή να καταργηθούν οι διατάξεις αυτές·  ότι η εφαρμογή του εν λόγω καθεστώτος για τους οίνους του Λουξεμβούργου συνεχίζει να παρουσιάζει, στο σχετικό τομέα, κάποιο ενδιαφέρον για το γεωργικό εισόδημα του Μεγάλου Δουκάτου του Λουξεμβούργου·  ότι, λαμβανομένων επιπλέον υπόψη των άλλων εκτιμήσεων που αναφέρονται στον κανονισμό (ΕΟΚ) αριθ. 3310/75, θα πρέπει να παραταθεί αυτός ο τελευταίος κανονισμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 πρώτο εδάφιο του κανονισμού (ΕΟΚ) αριθ. 3310/75, η ημερομηνία «31 Ιανουαρίου 1989» αντικαθίσταται από την ημερομηνία «31 Δεκεμβρίου 1989».  Άρθρο 2  Ο παρών κανονισμός αρχίζει να ισχύει την 1η Φεβρουαρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Ιανουαρίου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. L 328 της 20. 12. 1975, σ. 12.  (2) ΕΕ αριθ. L 367 της 31. 12. 1988, σ. 13.